Megtámadtak és hajánál fogva rántottak a földre egy nőt a megállóban
Origo2020.05.23. 23:22
A támadás Budapesten, a XX. kerületben történt, a rendőrök a lakosság segítségét kérik.
Egy férfi leszólított egy nőt Budapest XX. kerületében, a Pesterzsébet felső HÉV-megállónál április 11-én, este fél kilenckor. A nő azonban nem állt szóba a férfivel, aki ezért megragadta a nő haját, és a földre rántotta.
Ezután többször megütötte és megfenyegette,
így a nő odaadta neki a pénztárcáját. A rabló a Helsinki út irányába elszaladt.
A támadóról grafika készült:
A rendőrség kéri, aki felismeri a férfit, akár névtelensége megőrzése mellett tegyen bejelentést a 06-80-555-111 „Telefontanú" zöldszámán, a 107 vagy 112 központi segélyhívó számok valamelyikén.
Budapestrablásmegálló